**Pályázat tudományos ügyekért megbízott tisztség betöltésére**

Az ELTE BGGyK HÖK Elnöke pályázatot ír ki

az ELTE BGGyK HÖK tudományos ügyekért felelős megbízott tisztség betöltésére.

**A tudományos ügyekért felelős megbízott feladata az ELTE BGGyK HÖK Alapszabálya alapján:**

**31. §** **Tudományos ügyekért felelős megbízott**

(1) A Hallgatói Tanulmányi Bizottság egyik tagja kijelölhető tudományos ügyekért felelős megbízottnak.

(2) Tisztsége alapján tagja:

a) a kari Könyvtári Bizottságnak,

b) az ELTE HÖK Tudományos, Kari Tudományos és Kutatásetikai Bizottságnak és Tehetséggondozó Bizottságnak.

(3) Képviseli a hallgatókat:

a) a kari Tudományos Tanácsban,

b) a kari Tudományos Diákköri Tanácsban.

(4) Kapcsolatot tart a Tudományos Diákköri Tanács elnökével, segédkezik a kari Tudományos Diákköri Konferencia megszervezésében.

(5) A demonstrátori pályázatokkal és szerződésekkel kapcsolatos ügyeket intézi, koordinálja, ennek érdekében kapcsolatot tart az intézetekkel.

(6) Kapcsolatot tart a demonstrátorokkal és a szakkollégiumokkal.

(7) A tudományos és tehetséggondozási ügyek hirdetésével kapcsolatban együttműködik a

(8) Tudományos és tehetséggondozási ügyekben segíti a kar képviselőinek munkáját.

(9) Beszámolási kötelezettséggel tartozik a tanulmányi alelnöknek.

(10) Az elnökségi ülések állandó meghívottja

(11) Felel a Szakirányos képviselők és a Demonstrátorok munkájáért és a beszámoltatásért.

**A pályázás menete:**

A tanulmányi bizottsági elnök tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az [eb@barczihok.elte.hu](mailto:eb@barczihok.elte.hu) és az [elnok@barczihok.elte.hu](mailto:elnok@barczihok.elte.hu) email címen kell benyújtani.

**Pályázási időszak: 2021. 11. 21-től-2021. 11. 28-ig**

A beérkező pályázatokról a Küldöttgyűlés dönt.

Budapest, 2021. 11. 21.

Horváth Sára Tekla s.k.

ELTE BGGyK HÖK

Elnök